Mɛemmar, yerra-as tajemilt tameqrant imi d netta id-ineǧgren abrid γer tamaziγt, d netta id amezwaru itt-yesslemden. Ihi Yidir, yerra-t d itri, ger yitran yettilin deg yigenni « Allen-iw ger yitran, ttnadint igenwan wissen anda telliḍ » xas akken ddaw lqaɛa i yella « Tizir yeḍwan tessared iẓekwan » lmut yettγurun tewwi win ɛezizen « Mi i aγ-ikellex zzman » dayen i γef id-yemmeslay yidir deg usefru-agi. Lmut n Dda Lmulud tusa-d tcennef tafsut terra-tt d tagrest, teǧǧa-d imeγban d igujilen yekkat fell-asen ugris.